කොටුව මහේස්ත්‍රාත් රංග දිසානායක නියෝග කළේ, රුපියල් 25,000 ක මුදල් ඇප සහ රුපියල් ලක්ෂ 50 බැගින් වූ ශරීර ඇප දෙකක් මත සැකකරු මුදාහරින ලෙසටයි.ප්‍රභූ ඝාතන කුමන්ත්‍රණය සම්බන්ධයෙන් සිදුකරන විමර්ශන මේ දක්වා අවසන් වී නොමැති බැවින් උසස් පොලිස් නිලධාරියෙකු වන සැකකරුට ඇප ලබාදීමක් සිදුකළහොත් විමර්ශනවලට බාධා විය හැකි බව පෙන්වා දුන් අපරාධ පරීක්ෂණ දෙපාර්තමේන්තුව සැකකරුට ඇප ලබාදීම සම්බන්ධයෙන් විරෝධය පළ කළා.කෙසේ වෙතත්, කොටුව මහේස්ත්‍රාත් රංග දිසානායක ප්‍රකාශ කළේ සැකකරුට එරෙහිව මේ වනවිට එල්ල වී ඇත්තේ ත්‍රස්තවාදය වැළැක්වීමේ පනත යටතට ගැනෙන චෝදනා නොවන බැවින් සැකකරු ඇපමත මුදාහරින බවයි.